CELEX: 32019R1129
Language: da
Date: 2019-07-02 00:00:00
Title: Kommissionens gennemførelsesforordning (EU) 2019/1129 af 2. juli 2019 om ændring af gennemførelsesforordning (EU) nr. 79/2012 om gennemførelsesbestemmelser til visse bestemmelser i Rådets forordning (EU) nr. 904/2010 om administrativt samarbejde og bekæmpelse af svig vedrørende merværdiafgift

3.7.2019   
               
               
                  DA
               
               
                  Den Europæiske Unions Tidende
               
               
                  L 179/1
               
            
         KOMMISSIONENS GENNEMFØRELSESFORORDNING (EU) 2019/1129
         af 2. juli 2019
         om ændring af gennemførelsesforordning (EU) nr. 79/2012 om gennemførelsesbestemmelser til visse bestemmelser i Rådets forordning (EU) nr. 904/2010 om administrativt samarbejde og bekæmpelse af svig vedrørende merværdiafgift
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         Under henvisning til Rådets forordning (EU) nr. 904/2010 af 7. oktober 2010 om administrativt samarbejde og bekæmpelse af svig vedrørende merværdiafgift (1), særlig artikel 17, stk. 2 og 3, artikel 21, stk. 3, og artikel 21a, stk. 3, og
         ud fra følgende betragtninger:
         
                     (1)
                  
                  
                     I henhold til artikel 17, stk. 1, litra f), og artikel 21, stk. 2a, i forordning (EU) nr. 904/2010 skal medlemsstaterne lagre oplysninger om momsfritaget import, som de har indsamlet i henhold til artikel 143, stk. 2, i Rådets direktiv 2006/112/EF (2), og give andre medlemsstater automatiseret adgang til disse oplysninger med henblik på at hjælpe medlemsstaterne med at identificere uoverensstemmelser i momsindberetninger og potentielt momssvig.
                  
               
                     (2)
                  
                  
                     Oplysninger om momsfritaget import indsamles allerede nu af de nationale toldmyndigheder i henhold til Europa-Parlamentets og Rådets forordning (EU) nr. 952/2013 (3) og fremsendes til Kommissionen ved hjælp af det elektroniske system, der er omhandlet i artikel 56, stk. 1, i Kommissionens gennemførelsesforordning (EU) 2015/2447 (4). Lagring af og automatiseret adgang til oplysninger om momsfritaget import, jf. artikel 17, stk. 1, litra f), og artikel 21, stk. 2a, i forordning (EU) nr. 904/2010, bør af effektivitetshensyn ske ved brug af samme elektroniske system. For at sikre en ensartet gennemførelse af de nævnte artikler i forordning (EU) nr. 904/2010 er det nødvendigt at fastsætte hvilke af dataelementerne i de toldoplysninger, der er indsamlet i henhold til forordning (EU) nr. 952/2013, som svarer til de oplysninger, der er omhandlet i artikel 17, stk. 1, litra f), i forordning (EU) nr. 904/2010.
                  
               
                     (3)
                  
                  
                     De tekniske detaljer vedrørende den automatiserede undersøgelse af de oplysninger, der er omhandlet i artikel 17, stk. 1, litra f), i forordning (EU) nr. 904/2010, bør muliggøre, at de nationale skattemyndigheder og Eurofiscforbindelsesembedsmænd får automatiseret adgang til det elektroniske system, der er omhandlet i artikel 56, stk. 1, i gennemførelsesforordning (EU) 2015/2447.
                  
               
                     (4)
                  
                  
                     Ved artikel 21a i forordning (EU) nr. 904/2010 gives Eurofiscforbindelsesembedsmænd automatiseret adgang til visse oplysninger fra køretøjsregistre. Automatiserede undersøgelser af disse oplysninger bør ske via en udgave af det europæiske informationssystem vedrørende køretøjer og kørekort (Eucaris), som er særligt udformet med henblik på nævnte forordnings artikel 21a. I momssammenhæng bør Eurofiscforbindelsesembedsmænd kunne anmode om nøjagtige identifikationsdata om køretøjer og deres ejere og indehavere. Med henblik herpå bør det både fastsættes, hvilke data der skal indsamles, og hvilke midler der vil blive anvendt til at indsamle disse fra systemet. Det er også nødvendigt at definere systemets tilgængelighed og pålidelighed, hvorledes udvekslingen vil blive sikret, og hvilket kommunikationsnet der vil blive anvendt.
                  
               
                     (5)
                  
                  
                     På nationalt plan vil indkomne anmodninger om adgang til visse oplysninger fra køretøjsregistre til momsrelaterede formål normalt blive behandlet af de enkelte medlemsstaters nationale køretøjsregistreringsmyndigheder. Ikke desto mindre bør medlemsstaterne frit kunne beslutte at overdrage dette ansvar til en anden myndighed, hvis de ønsker det. For så vidt angår udgående anmodninger, bør medlemsstaterne ligeledes frit kunne beslutte at overdrage ansvaret for behandlingen af sådanne anmodninger til deres nationale køretøjsregistreringsmyndighed eller til en anden myndighed, eksempelvis deres skattemyndigheder.
                  
               
                     (6)
                  
                  
                     Ved artikel 21, stk. 2, litra e), og artikel 21, stk. 2a, litra d), og artikel 21a, stk. 2, i forordning (EU) nr. 904/2010 fastsættes betingelserne for adgang til visse oplysninger. For at gennemføre disse betingelser bør det kræves, at medlemsstaterne tildeler hver af deres Eurofiscforbindelsesembedsmænd en unik personlig brugeridentifikation og giver de øvrige medlemsstater og Kommissionen en fortegnelse over disse personlige brugeridentifikationer. Medlemsstaterne bør ligeledes sikre, at enhver automatiseret udgående anmodning om oplysninger, der udsendes af deres Eurofiscforbindelsesembedsmænd, indeholder den pågældende Eurofiscforbindelsesembedsmands personlige brugeridentifikation.
                  
               
                     (7)
                  
                  
                     Artikel 17, stk. 1, litra f), artikel 21, stk. 2a, og artikel 21a i forordning (EU) nr. 904/2010 anvendes fra den 1. januar 2020 i overensstemmelse med artikel 3 i Rådets forordning (EU) 2018/1541 (5). Foranstaltningerne i nærværende forordning bør derfor også finde anvendelse fra den 1. januar 2020.
                  
               
                     (8)
                  
                  
                     Foranstaltningerne i denne forordning er i overensstemmelse med udtalelse fra Det Stående Udvalg for Administrativt Samarbejde —
                  
               VEDTAGET DENNE FORORDNING:
         
            Artikel 1
            I Kommissionens gennemførelsesforordning (EU) nr. 79/2012 (6) foretages følgende ændringer:
            
                        1)
                     
                     
                        Artikel 1 affattes således:
                        
                           »Artikel 1
                           Genstand
                           Ved denne forordning fastsættes der gennemførelsesbestemmelser til artikel 14, artikel 17, stk. 1, litra f), artikel 21, stk. 2, litra e), artikel 21, stk. 2a, litra d), artikel 21a, stk. 1 og 2, artikel 32, artikel 48, artikel 49 og artikel 51, stk. 1, i forordning (EU) nr. 904/2010.«
                        
                     
                  
                        2)
                     
                     
                        Følgende artikler indsættes:
                        
                           »Artikel 5a
                           Udveksling af toldoplysninger
                           
                              1.   De kompetente myndigheders lagring af og automatiserede adgang til de oplysninger, der er omhandlet i artikel 17, stk. 1, litra f), i forordning (EU) nr. 904/2010, sker ved brug af det elektroniske system, der er omhandlet i artikel 56, stk. 1, i Kommissionens gennemførelsesforordning (EU) 2015/2447 (*1).
                           
                           
                              2.   Automatiseret adgang i henhold til artikel 21, stk. 2a, i forordning (EU) nr. 904/2010, gives på varepostniveau i en toldangivelse, jf. afsnit I, kapitel 2, afdeling 3, og afsnit I, kapitel 3, afdeling 1, kolonne H1, i bilag B til Kommissionens delegerede forordning (EU) 2015/2446 (*2).
                           
                           
                              3.   Hver enkelt varepost skal identificeres ved hjælp af følgende oplysninger, som kræves i henhold til artikel 226 i gennemførelsesforordning (EU) 2015/2447:
                              
                                          a)
                                       
                                       
                                          masterreferencenummer og
                                       
                                    
                                          b)
                                       
                                       
                                          dato for antagelsen af toldangivelsen.
                                       
                                    
                           
                              4.   I bilag VII til nærværende forordning fastsættes det, hvilken oplysning i artikel 17, stk. 1, litra f), i forordning (EU) nr. 904/2010 der svarer til hvilket dataelement i toldsystemet som defineret i bilag B til gennemførelsesforordning (EU) 2015/2447.
                           
                        
                        
                           Artikel 5b
                           Udveksling af oplysninger fra køretøjsregistre
                           
                              1.   Automatiserede undersøgelser af de oplysninger, der er omhandlet i artikel 21a, stk. 1, i forordning (EU) nr. 904/2010, (»oplysninger fra køretøjsregistre«) sker ved brug af en version af softwareprogrammet for det europæiske informationssystem vedrørende køretøjer og kørekort (Eucaris), der er særligt udformet med henblik på nævnte forordnings artikel 21a, og ændrede versioner af dette softwareprogram.
                              Automatiserede undersøgelser af oplysninger fra køretøjsregistre sker inden for en decentraliseret struktur.
                              Oplysninger fra køretøjsregistre, der udveksles via Eucaris-systemet, overføres i krypteret form.
                              Den specifikke version af softwareprogrammet, som er udviklet af dén Eucaris-part, der er udpeget til at foretage automatiserede undersøgelse af oplysninger fra køretøjsregistre med henblik på artikel 21a i forordning (EU) nr. 904/2010, skal være adskilt fra de øvrige versioner af softwareprogrammet i Eucaris. Automatiserede undersøgelser foretages i overensstemmelse med kravene til datasikkerhed og de tekniske betingelser for dataudveksling som omhandlet i kapitel 3, punkt 2 og 3, i bilaget til Rådets afgørelse 2008/616/RIA (*3). Dataelementerne i de oplysninger fra køretøjsregistre, der skal udveksles, og de typer undersøgelser, der er tilladt, er anført i bilag VIII til nærværende forordning.
                           
                           
                              2.   Automatiseret adgang til oplysninger fra køretøjsregistre sker ved brug af kommunikationsnetværket den transeuropæiske tjeneste for telematik mellem myndigheder (TESTA) og senere udviklinger heraf.
                           
                           
                              3.   Medlemsstaterne træffer de nødvendige foranstaltninger for at sikre, at automatiserede undersøgelser af og automatiseret adgang til oplysninger fra køretøjsregistre er muligt døgnet rundt alle ugens dage. I tilfælde af tekniske fejl underretter medlemsstaternes nationale kontaktpunkter omgående hinanden herom, om nødvendigt med støtte fra dén Eucaris-part, der er udpeget til at udføre operationer. Den elektroniske udveksling af oplysninger skal genoprettes hurtigst muligt.
                           
                           
                              4.   Hver medlemsstat udpeger en national myndighed som national kontaktperson, som i den pågældende medlemsstat er ansvarlig for behandling af indkomne anmodninger om momsoplysninger fra køretøjsregistre i henhold til artikel 21a i forordning (EU) nr. 904/2010, og en national myndighed til behandling af udgående anmodninger. Samme myndighed kan være ansvarlig for at behandle begge udvekslinger af oplysninger. Den underretter de øvrige medlemsstater og Kommissionen herom.
                           
                        
                        
                           Artikel 5c
                           Identificering af Eurofiscforbindelsesembedsmænd, der gives adgang til oplysninger, som toldmyndighederne har indsamlet, til de oversigter, der er indsamlet i henhold til afsnit XI, kapitel 6, i direktiv 2006/112/EF, og til oplysninger fra køretøjsregistre
                           For at en medlemsstat skal kunne identificere en Eurofiscforbindelsesembedsmand, der gives adgang til oplysninger, som den pågældende medlemsstat har afgivet på de betingelser, der er fastsat i artikel 21, stk. 2, litra e), eller artikel 21, stk. 2a, litra d), eller artikel 21a, stk. 2, i forordning (EU) nr. 904/2010, gennemføres følgende foranstaltninger:
                           
                                       a)
                                    
                                    
                                       hver medlemsstat tildeler hver af sine Eurofiscforbindelsesembedsmænd en unik personlig brugeridentifikation
                                    
                                 
                                       b)
                                    
                                    
                                       hver medlemsstat fører og ajourfører løbende en fortegnelse over navne og unikke personlige brugeridentifikationer for hver af sine Eurofiscforbindelsesembedsmænd og giver de øvrige medlemsstater og Kommissionen adgang til den ajourførte fortegnelse
                                    
                                 
                                       c)
                                    
                                    
                                       hver medlemsstat sikrer, at enhver automatiseret undersøgelse, som den foretager af de oplysninger, der er omhandlet i artikel 21, stk. 2, litra e), eller artikel 21, stk. 2a, litra d), eller artikel 21a, stk. 1, i forordning (EU) nr. 904/2010, indeholder den unikke personlige brugeridentifikation for den Eurofiscforbindelsesembedsmand, der gives adgang til oplysningerne.
                                    
                                 
                        
                           (*1)  Kommissionens gennemførelsesforordning (EU) 2015/2447 af 24. november 2015 om gennemførelsesbestemmelser til visse bestemmelser i Europa-Parlamentets og Rådets forordning (EU) nr. 952/2013 om EU-toldkodeksen (EUT L 343 af 29.12.2015, s. 558)."
                        
                        
                           (*2)  Kommissionens delegerede forordning (EU) 2015/2446 af 28. juli 2015 til supplering af Europa-Parlamentets og Rådets forordning (EU) nr. 952/2013 med nærmere regler angående visse bestemmelser i EU-toldkodeksen (EUT L 343 af 29.12.2015, s. 1)."
                        
                        
                           (*3)  Rådets afgørelse 2008/616/RIA af 23. juni 2008 om gennemførelse af afgørelse 2008/615/RIA om intensivering af det grænseoverskridende samarbejde, navnlig om bekæmpelse af terrorisme og grænseoverskridende kriminalitet (EUT L 210 af 6.8.2008, s. 12).«"
                        
                     
                  
                        3)
                     
                     
                        I bilagene indsættes de bilag, der er anført i bilaget til nærværende forordning.
                     
                  
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den finder anvendelse fra den 1. januar 2020.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 2. juli 2019.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EUT L 268 af 12.10.2010, s. 1.
         
            (2)  Rådets direktiv 2006/112/EF af 28. november 2006 om det fælles merværdiafgiftssystem (EUT L 347 af 11.12.2006, s. 1).
         
            (3)  Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (EUT L 269 af 10.10.2013, s. 1).
         
            (4)  Kommissionens gennemførelsesforordning (EU) 2015/2447 af 24. november 2015 om gennemførelsesbestemmelser til visse bestemmelser i Europa-Parlamentets og Rådets forordning (EU) nr. 952/2013 om EU-toldkodeksen (EUT L 343 af 29.12.2015, s. 558).
         
            (5)  Rådets forordning (EU) 2018/1541 af 2. oktober 2018 om ændring af forordning (EU) nr. 904/2010 og (EU) 2017/2454, for så vidt angår foranstaltninger til styrkelse af det administrative samarbejde vedrørende merværdiafgift (EUT L 259 af 16.10.2018, s. 1).
         
            (6)  Kommissionens gennemførelsesforordning (EU) nr. 79/2012 af 31. januar 2012 om gennemførelsesbestemmelser til visse bestemmelser i Rådets forordning (EU) nr. 904/2010 om administrativt samarbejde og bekæmpelse af svig vedrørende merværdiafgift (EUT L 29 af 1.2.2012, s. 13).
      
      
         
            BILAG
            
               
                  
                     »BILAG VII
                     
                        Fælles datasæt og tekniske detaljer til lagring af og automatiseret adgang til toldoplysninger
                     
                     I denne tabel fastsættes det, hvilken oplysning, der er omhandlet i artikel 17, stk. 1, litra f), i forordning (EU) nr. 904/2010, der svarer til hvilket dataelement, som er udvekslet via det elektroniske system, der er omhandlet i artikel 56, stk. 1, i gennemførelsesforordning (EU) 2015/2447.
                     
                                 Oplysning som omhandlet i artikel 17, stk. 1, litra f), i forordning (EU) nr. 904/2010
                              
                              
                                 Dataelementets løbenummer som fastsat ved gennemførelsesforordning (EU) 2015/2447
                              
                              
                                 Dataelementets navn samt supplerende oplysninger som fastsat ved gennemførelsesforordning (EU) 2015/2447
                              
                           
                                 Importørens momsregistreringsnummer i indførselslandet
                              
                              
                                 3/40 FR1
                              
                              
                                 Identifikationsnummer for supplerende fiskale referencer (part: importør)
                              
                           
                                 Momsregistreringsnummer for importørens fiskale repræsentant i indførselslandet
                              
                              
                                 3/40 FR3
                              
                              
                                 Identifikationsnummer for supplerende fiskale referencer (part: fiskal repræsentant)
                              
                           
                                 Kundens momsregistreringsnummer i en anden medlemsstat
                              
                              
                                 3/40 FR2
                              
                              
                                 Identifikationsnummer for supplerende fiskale referencer (part: kunde)
                              
                           
                                 Oprindelsesland
                              
                              
                                 5/15 eller 5/16
                              
                              
                                 Oprindelsesland eller præferenceoprindelsesland
                              
                           
                                 Bestemmelsesland
                              
                              
                                 5/8
                              
                              
                                 Bestemmelsesland
                              
                           
                                 Varekode
                              
                              
                                 6/14
                              
                              
                                 Varekode — KN-kode
                              
                           
                                 Samlet beløb
                              
                              
                                 4/4 B00
                              
                              
                                 Beregningsgrundlag (*1)
                                 
                              
                           
                                 Varens pris
                              
                              
                                 8/6
                              
                              
                                 Statistisk værdi
                              
                           
                                 Nettovægt
                              
                              
                                 6/1
                              
                              
                                 Nettomasse (kg)
                              
                           Valutaen for de oplysninger, der lagres i det elektroniske system, som omhandlet i artikel 56, stk. 1, i gennemførelsesforordning (EU) 2015/2447, er euro. Vekselkursen mellem indførselsmedlemsstatens valuta og euro udregnes automatisk af systemet.
                  
               
               
                  
                     BILAG VIII
                     
                        Fælles data og tekniske detaljer til automatiseret undersøgelse af oplysninger fra køretøjsregistre
                     
                     1.   FORPLIGTELSE
                     Hvert dataelement, der indberettes i henhold til punkt 4 i dette bilag, skal meddeles, når oplysningerne er tilgængelige i en medlemsstats nationale køretøjsregister.
                     2.   SØGNING EFTER KØRETØJ/EJER/BRUGER
                     Der findes fem forskellige måder at søge efter oplysninger fra køretøjsregistre:
                     
                                 1)
                              
                              
                                 ved hjælp af stelnummer, referencedato og -tidspunkt (ikke obligatorisk)
                              
                           
                                 2)
                              
                              
                                 ved hjælp af registreringsnummer, stelnummer (ikke obligatorisk), referencedato og -tidspunkt (ikke obligatorisk).
                              
                           
                                 3)
                              
                              
                                 ved hjælp af køretøjets bruger, fødselsdato (ikke obligatorisk), referencedato og -tidspunkt (ikke obligatorisk)
                              
                           
                                 4)
                              
                              
                                 ved hjælp af køretøjets ejer, fødselsdato (ikke obligatorisk), referencedato og -tidspunkt (ikke obligatorisk)
                              
                           
                                 5)
                              
                              
                                 ved hjælp af momsnummer for køretøjets bruger/ejer, referencedato og -tidspunkt (ikke obligatorisk).
                              
                           Uden at det berører forpligtelsen i punkt 1 i dette bilag, kan medlemsstaterne beslutte ikke at muliggøre alle disse søgemåder, såfremt de vurderer, at én eller flere udgående anmodninger ikke opfylder deres Eurofiscforbindelsestjenestemænds behov eller, i tilfælde af indgående anmodninger, hvis de ønskede oplysninger ikke er tilgængelige i den pågældende medlemsstats nationale køretøjsregister.
                     3.   TYPER AF FORESPØRGSLER
                     Ved hjælp af de datasæt, der er defineret i punkt 4 i dette bilag, og den type søgning, der er fastsat i punkt 2, kan der foretages syv forskellige typer forespørgsler:
                     
                                 1)
                              
                              
                                 Forespørgsler vedrørende køretøjets ejer/bruger:
                                 Anmodning om et begrænset sæt oplysninger om et køretøj og dets ejer og/eller bruger ved hjælp af landekode og registreringsnummer eller stelnummer samt referencedato/-tidspunkt. Foretages forespørgslen ved hjælp af stelnummer, kan anmodningen sendes til flere eller samtlige tilsluttede lande.
                              
                           
                                 2)
                              
                              
                                 Udvidet forespørgsel vedrørende køretøjets ejer/bruger:
                                 Anmodning om et udvidet sæt tekniske data om et køretøj, registreringsdata og oplysninger om dets ejer og/eller bruger ved hjælp af landekode og registreringsnummer eller stelnummer samt referencedato/-tidspunkt. Foretages forespørgslen ved hjælp af stelnummer, kan anmodningen sendes til flere eller samtlige tilsluttede lande.
                              
                           
                                 3)
                              
                              
                                 Forespørgsel vedrørende et køretøjs tidligere ejere/brugere:
                                 Anmodning om en liste over alle et køretøjs tidligere ejere/brugere, uanset i hvilke lande køretøjet har været indregistreret, ved hjælp af stelnummer uden angivelse af dato/tidspunkt. Denne anmodning kan sendes til flere eller samtlige tilsluttede lande.
                              
                           
                                 4)
                              
                              
                                 Forespørgsel vedrørende køretøjer ved hjælp af ejer/bruger:
                                 Anmodning, med et begrænset sæt identifikationsoplysninger, vedrørende alle køretøjer, der er indregistreret i en fysisk persons navn, ved hjælp af ejerens/brugerens fornavn, efternavn, fødselsdato (ikke obligatorisk) eller ID-nummer (ikke obligatorisk), eller som er indregistreret i en juridisk persons navn, ved hjælp af selskabets registreringsnavn.
                              
                           
                                 5)
                              
                              
                                 Forespørgsel vedrørende et køretøj ved hjælp af momsnummer:
                                 Anmodning, med et begrænset sæt identifikationsoplysninger, vedrørende alle køretøjer, der er indregistreret i en fysisk persons navn, ved hjælp af momsnummeret.
                              
                           
                                 6)
                              
                              
                                 En bundtet version af ovennævnte forespørgsler 1, 2, 3, 4 og 5, der indeholder flere sager. Et bundt sendes altid til ét bestemt land
                              
                           
                                 7)
                              
                              
                                 En hit-/intet hit-forespørgsel, som indeholder flere stelnumre, sendes til flere lande. Som svar vil den anmodende medlemsstat modtage en række tabeller (en tabel pr. besvarende medlemsstat) med en angivelse af, hvilke stelnumre der blev fundet/ikke fundet. Denne funktion vil kun være tilgængelig i bundtmodus.
                              
                           Normalt søges der med aktuel dato og tidspunkt, men det er muligt at foretage søgninger med referencedatoer og -tidspunkter i fortiden. Hvis der søges med referencedato og -tidspunkt i fortiden, og der ikke foreligger historiske oplysninger i den pågældende medlemsstats register, fordi sådanne oplysninger slet ikke registreres, kan der i stedet gives aktuelle oplysninger med angivelse af, at det drejer sig om aktuelle oplysninger.
                     Uden at det berører forpligtelsen i punkt 1 i dette bilag, kan medlemsstaterne beslutte ikke at muliggøre alle disse søgemåder, såfremt de, i tilfælde af udgående anmodninger, vurderer, at én eller flere af dem ikke opfylder Eurofiscforbindelsestjenestemænds behov eller, i tilfælde af indgående anmodninger, at de ønskede oplysninger ikke er tilgængelige i den pågældende medlemsstats nationale køretøjsregister.
                     4.   DATASÆT
                     
                                 Oplysninger om køretøjets bruger
                              
                           
                                 Navn (eller firmanavn) på brugeren af registreringsattesten
                              
                              
                                 Der anvendes særskilte felter til efternavn, indføjelser, titler mv., og navnet meddeles i trykt format.
                              
                           
                                 Fornavn
                              
                              
                                 Der anvendes særskilte felter til fornavn(e) og initialer, og navnet meddeles i trykt format.
                              
                           
                                 Adresse
                              
                              
                                 Der anvendes særskilte felter til gadenavn, husnummer, tilbygning, postnummer, bopæl, opholdsland mv., og adressen meddeles i trykt format.
                              
                           
                                 Fødselsdato
                              
                              
                                  
                              
                           
                                 Juridisk enhed
                              
                              
                                 Enkeltperson, forening, virksomhed, firma mv.
                              
                           
                                 ID-nummer
                              
                              
                                 En kode der entydigt identificerer personen eller virksomheden.
                              
                           
                                 Type ID-nummer
                              
                              
                                 Den anvendte type ID-nummer (f.eks. pasnummer).
                              
                           
                                 Momsnummer
                              
                              
                                  
                              
                           
                                 Startdato for ibrugtagning
                              
                              
                                 Startdato for ibrugtagning af køretøjet. Denne dato vil ofte være den samme, som er trykt under (I) på køretøjets registreringsattest.
                              
                           
                                 Slutdato for ibrugtagning
                              
                              
                                 Ophørsdato for ibrugtagning af køretøjet.
                              
                           
                                 Oplysninger om køretøjets ejer
                              
                           
                                 Navn (eller firmanavn) på ejeren
                              
                              
                                 Der anvendes særskilte felter til efternavn, indføjelser, titler mv., og navnet meddeles i trykt format.
                              
                           
                                 Fornavn
                              
                              
                                 Der anvendes særskilte felter til fornavn(e) og initialer, og navnet meddeles i trykt format.
                              
                           
                                 Adresse
                              
                              
                                 Der anvendes særskilte felter til gadenavn, husnummer, tilbygning, postnummer, bopæl, opholdsland mv., og adressen meddeles i trykt format.
                              
                           
                                 Fødselsdato
                              
                              
                                  
                              
                           
                                 Juridisk enhed
                              
                              
                                 Enkeltperson, forening, virksomhed, firma mv.
                              
                           
                                 ID-nummer
                              
                              
                                 En kode der entydigt identificerer personen eller virksomheden.
                              
                           
                                 Type ID-nummer
                              
                              
                                 Den anvendte type ID-nummer (f.eks. pasnummer).
                              
                           
                                 Momsnummer
                              
                              
                                  
                              
                           
                                 Startdato for ejerskabet
                              
                              
                                 Startdato for ejerskab af køretøjet. Denne dato vil ofte være den samme, som er trykt under (I) på køretøjets registreringsattest.
                              
                           
                                 Slutdato for ejerskabet
                              
                              
                                 Slutdato for ejerskab af køretøjet.
                              
                           
                                 Data vedrørende køretøjer
                              
                           
                                 Registreringsnummer
                              
                              
                                  
                              
                           
                                 Stelnummer
                              
                              
                                  
                              
                           
                                 Indregistreringsland
                              
                              
                                  
                              
                           
                                 Fabrikat
                              
                              
                                 (D.1) f.eks. Ford, Opel, Renault osv.
                              
                           
                                 Køretøjets handelstype
                              
                              
                                 (D.3) f.eks. Focus, Astra, Megane osv.
                              
                           
                                 Køretøjets art/EU-kategorikode
                              
                              
                                 f.eks. knallert, motorcykel, bil osv.
                              
                           
                                 Farve
                              
                              
                                  
                              
                           
                                 Kilometerstand
                              
                              
                                  
                              
                           
                                 Masse
                              
                              
                                 Det ibrugtagne køretøjs masse.
                              
                           
                                 Dato for første indregistrering
                              
                              
                                 Dato for første gang køretøjet er blevet indregistreret, uanset hvor i verden.
                              
                           
                                 Startdato for (aktuel) indregistrering
                              
                              
                                 Dato for den indregistrering, som fremgår af køretøjets attest.
                              
                           
                                 Slutdato for indregistrering
                              
                              
                                 Slutdato for den indregistrering, som fremgår af køretøjets attest. Denne dato vil eventuelt angive gyldighedsperioden, som fremgår af attesten, hvis denne ikke er ubegrænset (dokumentforkortelse: H).
                              
                           
                                 Status
                              
                              
                                 Skrottet, stjålet, eksporteret, osv.
                              
                           
                                 Startdato for status
                              
                              
                                  
                              
                           
                                 Slutdato for status
                              
                              
                                  
                              
                           
               «
            
               (*1)  Hvis den EU-kode, der er anført under dataelement nr. 4/3 (beregning af afgifter — Afgiftstype), er B00.